CELEX: 62019TN0166
Language: da
Date: 2019-03-14 00:00:00
Title: Sag T-166/19: Sag anlagt den 14. marts 2019 — Bronckers mod Kommissionen

13.5.2019   
            
            
               DA
            
            
               Den Europæiske Unions Tidende
            
            
               C 164/58
            
         
      Sag anlagt den 14. marts 2019 — Bronckers mod Kommissionen
      (Sag T-166/19)
      (2019/C 164/61)
      Processprog: engelsk
      
         Parter
      
      
         Sagsøger: Marco Bronckers (Bruxelles, Belgien) (ved advokat P. Kreijger)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse af 10. januar 2019 i medfør af forordning (EF) nr. 1049/2001 (1), hvorved den gav afslag på sagsøgerens genfremsatte begæring om aktindsigt i dokumenter, der nævnes i referaterne fra det blandede udvalg vedrørende spiritus, nedsat i henhold til aftalen mellem Det Europæiske Fællesskab og De Forenede Mexicanske Stater om gensidig anerkendelse og beskyttelse af betegnelser inden for spiritussektoren (2), annulleres.
               
            
                  —
               
               
                  Europa-Kommissionen tilpligtes at betale sagsomkostningerne, herunder de af sagsøgeren afholdte omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende, hvorved det gøres gældende, at Kommissionen med sit afslag på begæringen om aktindsigt har anvendt artikel 4, stk. 1, litra a), tredje led, i forordning (EF) nr. 1049/2001 ukorrekt og/eller tilsidesat artikel 296 TEUF.
               
            
                  2.
               
               
                  Andet anbringende, hvorved det gøres gældende, at Kommissionen med sit afslag på begæringen om aktindsigt har anvendt artikel 4, stk. 2, i forordning (EF) nr. 1049/2001 ukorrekt og/eller tilsidesat artikel 296 TEUF, idet Kommissionen ikke har godtgjort, at aktindsigt i alle de begærede dokumenter skader Consejo Regulador del Tequila (CRT) eller dets medlemmers forretningsmæssige interesser.
               
            
                  3.
               
               
                  Tredje anbringende, hvorved det gøres gældende, at Kommissionen med urette fandt, at sagsøgeren ikke havde godtgjort en mere tungtvejende offentlig interesse i udbredelsen af dokumentet.
               
            
                  4.
               
               
                  Fjerde anbringende, hvorved det gøres gældende, at Kommissionen med sit afslag på delvis aktindsigt har anvendt artikel 4, stk. 6 og/eller artikel 4, stk. 7, i forordning (EF) nr. 1049/2001 ukorrekt og/eller tilsidesat artikel 296 TEUF.
               
            
         (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43).
      
         (2)  Jf. Rådets afgørelse af 27.5.1997 om indgåelse af en aftale mellem Det Europæiske Fællesskab og De Forenede Mexicanske Stater om gensidig anerkendelse og beskyttelse af betegnelser inden for spiritussektoren (EFT 1997, L 152, s. 15).